《汲水诗》
宋代·华镇

汲水苦绠短，低回就清浅。绠短傥有续，重渊良不远。

清浅本无源，其涸易见睍。重渊酌愈出，流波被沟畎。

膏肓苟愿治，会须好俞扁。所之在万里，庸可策驽蹇。

白茅满原隰，刈之何不勉。缉索绠乃长，单极恣舒卷。

寄声汲引者，功微利亦鲜。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。